**Vedtekter etter lov om barnehager av 17. juni 2005 nr 64 § 7**

**for Storenga Barnehage SA**

|  |
| --- |
| **1. Eierforhold**Storenga Barnehage SA er et samvirkeforetak. Samvirkeforetaket eies av til enhver tid eksisterende medlemmer av foretaket. Samvirkeforetaket har egne foretaksvedtekter.  |
| **2. Formål**Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene. Verdiene i barnehagelovens § 1 skal ikke forankres i den kristne og humanistiske arv og tradisjon. Imidlertid skal barnehagen hjelpe til med å gi barna en oppdragelse i samsvar med samfunnets etiske grunnverdier. Dette innebærer blant annet å gi innsikt i og forståelse for kristne og humanistiske verdier og deres plass i kulturarven. Kunnskap om tradisjoner og opplevelser knyttet til gleden ved ulike høytider, er en del av den norske kulturarven og vil bli vektlagt.Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering. Barnehagen skal drives i samsvar med de til enhver tid gjeldende lover, forskrifter, vedtekter og kommunale vilkår for barnehagevirksomhet, fastsatt budsjett og årsplan for barnehagens pedagogiske virksomhet.  Barnehagen skal i nær forståelse og samarbeid med hjemmet stimulere barna til å bruke og utvikle egne evner og anlegg og gi dem et godt grunnlag til å bli selvstendige, tolerante og skapende mennesker med forutsetning for senere å ta ansvar og ha omsorg for andre mennesker, natur og miljø. Barnehagen skal være en pedagogisk tilrettelagt virksomhet. |
| **3. Foreldrerådet**Foreldrerådet opprettes etter lov om barnehager §4 og forskriftenes §1. Foreldrerådet består av foreldre til alle barn i barnehagen. Foreldrerådet skal fremme foreldrenes fellesinteresser samt bidra til et godt samarbeid mellom hjem og barnehagen.Foreldrerådet skal forelegges saker av viktighet for foreldrenes forhold til barnehagen. Foreldrerådet har rett til å uttale seg før slike avgjørelser blir tatt. Ved avstemning i Foreldrerådet gis det en stemme for hvert barn.Foreldrerådet skal ha minst ett møte pr år som avholdes innen utgangen av oktober måned.Det vises for øvrig til barnehagelovens §4 og forskriftene vedrørende Foreldrerådets oppgaver, plikter og rettigheter.**4. Samarbeidsutvalget**Samarbeidsutvalget skal være et rådgivende, kontaktskapende og samordnende organ for barnehagen. Saker som er av viktighet for barnehagen skal forelegges Samarbeidsutvalget.Samarbeidsutvalget består av to representanter fra de ansatte og to representanter valgt av Foreldrerådet. Representanter valgt av Foreldrerådet velges for to år. Det vises for øvrig til barnehageloven §4 og forskriftene vedrørende Samarbeidsutvalgets oppgaver, plikter og rettigheter. |
| **5. Opptak av barn**Opptak foretas av styret etter innstilling av barnehagens styrer. Opptakskrets er barn bosatt i Bærum kommune. Barn som er tildelt fast plass, får som utgangspunkt beholde plassen til utgangen av barnehageåret det år barnet fyller 6 år.Opptak skjer etter følgende prioritering:Kriterium 1: Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne.Barn det er fattet vedtak om etter lov om barnevernstjenester §§ 4-12 og 4-4 annet og fjerde ledd, har rett til prioritet ved opptak.Kriterium 2: Barn av samvirkeforetakets medlemmer. Dersom det er flere søsken enn ledige plasser, prioriteres barna etter foreldrenes ansiennitet i foreningen.Kriterium 3: Barn av ansatte.Kriterium 4: Barn fra Jar skolekretsKriterium 5: Barn fra Bærum kommuneDersom det er flere barn med lik prioritet etter kriteriene ovenfor, skjer prioriteringen mellom disse etter barnas alder, ved at aldersgrupper i barnehagen med ledige plasser fylles opp først. Dersom det er flere barn innenfor én aldersgruppe, skjer prioriteringen mellom disse ut fra hva som vil gi jevnest kjønnsfordeling i denne aldersgruppen.Det er felles inntak for kommunale og private barnehager i Bærum Kommune, og søknader til Storenga Barnehage SA sendes derfor til Bærum Kommune. Klage over opptaket sendes også til Bærum Kommune. Hovedopptak er fra 1. august, mens det i enkelte tilfeller også kan tas opp barn i løpet av barnehageåret.Ved tildeling av plass må barnas foresatte skriftlig akseptere samvirkeforetakets vedtekter samt samarbeidsavtale med barnehagen**6. Klageadgang ved avslag på søknad om barnehageplass ved hovedopptak**Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt. Utenom hovedopptak kan bare søkere til barnehagen med lovfestet rett til prioritet etter barnehageloven § 13 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester. Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen. Reglene for klageadgang finnes i Forskrift om saksbehandlingsregler ved opptak i barnehage, (forskrift 2005-12-16 nr. 1477). |
| **7. Bedriftsplasser**Plasser som er tildelt kan, dersom foreldrene ønsker det, omgjøres til bedriftsplasser. En bedrift kan ikke reservere en plass uten at det er tatt opp et barn. Bedriften må representeres av barnets foreldre, som vil ha like store krav til egeninnsats som de andre foreldrene. Det inngås en egen kontrakt mellom bedriften og Storenga Barnehage SA. Bedriften disponerer, gjennom kapitalinnskudd, barnehageplass som gir bedriften rett til innsyn i barnehagenes regnskap etc., og forøvrig oppfyller de krav som fremgår av skattelovens forskrift av 19. november 1999 nr. 1158 § 5-15-5. Plassen faller tilbake til disposisjon for Storenga Barnehage SA dersom denne ikke lenger varig skal disponeres av de særskilte barn. |
| **8. Foreldrebetaling**Foreldrebetalingen fastsettes av Styret. Økning av foreldrebetalingen varsles med minimum tre måneder før endringen trer i kraft. Ved fastsatt maksimalgrense for foreldrebetaling i forskrift til barnehageloven § 15 kan bare foreldrerådet samtykke i foreldrebetaling ut over dette.Betaling skjer forskuddsvis. Tildelte plasser må betales for ved fravær. Det gis søskenmoderasjon etter Bærum Kommunes regler.Det betales for 11 måneder i året. Juli er betalingsfri.Ved forsinket betaling kan Styret fastsette gebyr i henhold til lov av 13. Mai 1988 nr 26 om inkassovirksomhet og annen inndriving av forfalte pengekrav (inkassoloven). Ved mer enn en måneds uteblitt betaling kan barnehageplassen sies opp med 30 dagers skriftlig varsel.Ved betalingsmislighold kan barnehagen kreve forsinkelsesrente iht. lov om forsinkelsesrente, og motregne evt. utestående i andelsinnskuddet. Gjentatte mislighold vil kunne utgjøre et vesentlig mislighold. Ved vesentlig mislighold kan barnehageplassen sies opp med øyeblikkelig virkning.I tillegg til normal foreldrebetaling skal det betales matpenger. Satsen fastsettes av styret. Matpengene skal i sin helhet gå til måltider for barna i barnehagen.**9. Oppsigelse**Barnets foresatte kan si opp plassen skriftlig med tre måneders varsel regnet fra det nærmeste påfølgende månedsskifte. Plassen må betales for i oppsigelsestiden selv om barnet ikke er til stede.Oppsigelse fra barnehagens side skal skje skriftlig og krever saklig grunn. Som saklig grunn regnes blant annet flytting ut av opptakskretsen. |
| **10. Åpningstider**Barnehageåret begynner 1. august og løper til og med 31. juli det påfølgende år.Barnehagen er åpen mandag til fredag fra kl 07.30 til kl 17.00. Barnehagen er stengt alle offentlige fridager og helligdager, samt inntil fem planleggingsdager i året. Planleggingsdager skal om mulig koordineres med Jar Skole, og uansett varsles i god tid.Barnehagen har stengt for ferie i uke 28, uke 29 og uke 30, mellom jul og nyttår samt dagene mellom palmesøndag og skjærtorsdag.Alle barn skal ha minimum fire ukers ferie hvert barnehageår. |
| **11. Leke- og oppholdsareal**Storenga barnehages netto leke- og oppholdsareal er 167 m2. Arealet pr. barn under 3 år er 5,5m2 og for barn over 3 år 4 m2.  |
| **12. Internkontroll**Storenga barnehage SA skal ha et tilfredsstillende internkontrollsystem, og dette skal ivaretas ved jevnlig kontroll av styret i samarbeid med styrer, jfr barnehagelovens §15. Barnehagens internkontrollperm skal være tilgjengelig i barnehagen.  |
| **13. Dugnad**Det avholdes to dugnader i året, hvor hvert foreldrepar må bidra med 8 timers dugnadsarbeid til sammen. Ved fravær fra dugnad, kan foreldrene pålegges oppgaver av tilsvarende omfang etter dugnaden. |
| **14. Krav til ansatte**Alle ansatte i Storenga barnehage SA skal kunne legge frem tilfredsstillende politiattest. Ved ansettelse skal slik politiattest ikke være eldre enn 3 måneder. De ansatte skal også kunne fremlegge godkjent tuberkulinprøve. |
| **15. Ansvar**Personalet har ansvar for barna mens de er i barnehagen. Foresatte har selv ansvar for levering og henting. Ved levering må barnet ikke forlates før det har vært i kontakt med personalet. Ved henting må barnet aldri tas med uten at personalet får beskjed. Dersom andre enn foresatte skal hente barnet, skal personalet varsles om dette av foresatte på forhånd.Beskjeder til personalet gitt gjennom barnet, skal være skriftlige. Foresatte har selv ansvaret for medbrakte eiendeler.De ansatte i Storenga barnehage SA kan ta med barna som passasjer i egen bil, andre foresattes bil eller i offentlig transportmiddel, dersom de foresatte har samtykket i dette. Bilder av barna og historier fra barnehagedagen kan publiseres på Storenga barnehage SAs internettsider, dersom de foresatte har samtykket i dette.  |
|  **16. Taushetsplikt**Styret, samarbeidsutvalgets medlemmer og Storenga barnehage SAs ansatte har taushetsplikt i henhold til forvaltningsloven, jfr barnehagelovens §§21-23.**17. Forsikring**Barna er forsikret av Bærum Kommune gjennom en kollektiv ulykkesforsikring som gjelder ved opphold i Storenga barnehage SA i barnehagens åpningstid samt på direkte vei mellom hjemmet og barnehagen. De ansatte er forsikret i arbeidstiden i henhold til lov om yrkesskadeforsikring.**18. Vedtektsendringer**Styret kan endre disse vedtektene. Det vises for øvrig til disse vedtektenes pkt 3 om hvilke saker som skal forelegges foreldrerådet. |
|  |
|  |
|  |

Jar, 1. august 2018